1. ΒΑΣΙΛΙΚΟΝ ΔΙΑΤΑΓΜΑ της 19/28 Δεκ. 1939 (ΦΕΚ Α΄ 555) Περί διαδικασίας χορηγήσεως σάπωνος εις Β. Πλοία και Υπηρεσίας. Έχοντες υπ’ όψιν τα άρθρ. 37 και 40 του Νόμ. Α ΥΠΑ «περί της επί των Πολεμικών Πλοίων Οικονομικής Υπηρεσίας» (ΦΕΚ 132/1887) κλπ. προτάσει του Ημετέρου επί των Ναυτικών Υφυπουργού, μετά γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρον μόνον.-1.Ο δια την ατομικήν καθαριότητα των εν τω Β. Ναυτικώ υπηρετούντων Διόπων, Ναυτών, Ναυτοπαίδων, μαθητών τεχνιτών κλπ. χορηγούμενος σάπων εις τα Β. Πλοία και τας λοιπάς Ναυτικάς Υπηρεσίας παρέχεται υπό των Γενικών Αποθηκών Β. Ναυστάθμου, βάσει σχετικής αιτήσεως συνοδευομένης υπό πίνακος, περιλαμβάνοντος αριθμητικώς τους εις το Β. Πλοίον ή Ν. Υπηρεσίαν υπηρετούντας άνδρας. 2.Ο Υπουργός των Ναυτικών (Διεύθυνσις Επιμελητείας) ορίζει εκάστοτε αναλόγως των υπηρεσιακών αναγκών την εις έκαστον άνδρα αναγκαιούσαν κατά μήνα ποσότητα σάπωνος καθώς επίσης και τον χρόνον του περιοδικού εφοδιασμού των Β. Πλοίων και Ν.Υπηρεσιών. 3.Οσάκις υπηρεσιακαί ανάγκαι δυσκολίας εφοδιασμού ήθελον το καλέσει, ο Υπουργός των Ναυτικών (Δ/σις Επιμελητείας) δύναται να διατάξει την εις χρήμα αποστολήν της αξίας του σάπωνος εις τους άνδρας ωρισμένων αποκέντρων υπηρεσιών. Εις τον αυτόν Υφυπουργόν ανατίθεται η δημοσίευσις και εκτέλεσις του παρόντος. 